Με αναφορά στην απόφαση της κυβέρνησης για την άρση των capital controls ξεκίνησε την ομιλία του στη Βουλή, στο νομοσχέδιο για τα προσωπικά δεδομένα, ο πρόεδρος του ΜέΡΑ25 Γιάνης Βαρουφάκης.

«Έρχεστε σήμερα και μιλάτε για την άρση capital controls, εσείς που αγωνιστήκατε για να έλθουν;» διερωτήθηκε, ενώ προσέθεσε πως «θέλουμε να μιλήσουμε για όλα αυτά και κάνουμε πρόταση να επαναφέρετε την ώρα του πρωθυπουργού, γιατί έχουμε ανάγκη να μιλήσουμε για όλα αυτά».

Ο κ. Βαρουφάκης άσκησε κριτική στην κυβέρνηση ότι είναι απροετοίμαστη για την τεράστια, όπως είπε, ύφεση που έρχεται. «Μια τεράστια ύφεση έρχεται και είστε απροετοίμαστοι όπως ήταν ο κ. Αλογοσκούφης το 2007-2008. Κάθε φορά που μιλάτε για το 2015, μας χαροποιεί να αναφέρεστε εσείς σε εκείνο τον ανένδοτο αγώνα, όταν εσείς λέγατε "κράτα γερά Γερούν"» είπε ο πρόεδρος του ΜέΡΑ25.

Πηγή: ΑΜΠΕ